Նա հավելեց, որ կա մեղադրանքի հիմքը, եւ այն պետք է ապացուցվի, մնացածը պետք է լուծի իրավական համակարգը։ Րաֆֆի Հովհաննիսյանը մտահոգված է, քանի որ հեղափոխությունը անկատար է, դեռեւս չի ամբողջացվել։ Միաժամանակ նա չի ֆետիշացնում Ռոբերտ Քոչարյանի գործոնը՝ որպես նոր բեւեռի ստեղծում։ «Ես չեմ կարծում, թե «վտանգ» կա իր վերադարձի մեջ, թեեւ ոմանց տվել է որոշ հույս ռեւանշի, վերադարձի։ Անհարկի խուճապի կարիք չկա այս փուլում»,- ասաց «Ժառանգության» նախագահը։ Լրագրողները հետաքրքրվեցին նաեւ, թե ինչպես է վերաբերվում «Ժառանգության» նախագահը անցումային արդարադատությանը։